Ilpo Pehkonen

Ilpo Pehkonen (s. 6. tammikuuta 1989 Helsinki) on suomalainen, uransa päättänyt koripalloilija.

 Ura 

Pehkosen kasvattajaseura on Torpan Pojat, mutta hän siirtyi kaudeksi 2005–2006 Rekolan Urheilijoihin, joka pelasi I-divisioonassa. Hän debytoi Korisliigassa kaudella 2006–2007 Torpan Poikien paidassa, mutta pelasi samanaikaisesti myös I-divisioonassa Rekolan Urheilijoissa.

Pehkonen edusti Torpan Poikia vuoteen 2009 asti, jolloin hän siirtyi Joensuun Katajaan. Hän saavutti seuran paidassa SM-hopeaa kausina 2010–2011 sekä 2011–2012. Lisäksi Pehkonen voitti Suomen cupin vuosina 2011 sekä 2012. Vuonna 2012 hän siirtyi Bisons Loimaahan, jossa hän voitti muun muassa SM-kultaa kaudella 2012–2013.

Kauden 2015–2016 Pehkonen pelasi II-divisioonassa.http://www.topo.fi/?x103997=1386049 Kesäkuussa 2016 hän palasi ToPoon, jossa hän pelasi 2018 kauden loppuun asti.http://www.basket.fi/uutiset/kaikki_uutiset/?x122462=40299412 Kaudet 2019 & 2020 Pehkonen pelasi Australian toiseksi korkeimmalla tasolla samalla kun hän opiskeli maisterin tutkintoa University of Technology Sydneyn yliopistossa. Pehkonen palasi kasvattajaseuraansa ToPoon 2020 kesken kauden.  

 Lähteet 

 Aiheesta muualla 
 Ilpo Pehkonen  Suomen Koripalloliitto

Luokka:Suomalaiset koripalloilijat
Luokka:Vuonna 1989 syntyneet
Luokka:Elävät henkilöt